《书窦文卿墓》
宋代·刘宰

栋宇兮煌煌，鬓发兮苍苍。羌一言兮会心，驾吾车兮建阳。

车既驾兮遄归，今良是兮昨非。释众累兮春冰，耿吾心兮夕晖。

斯道兮孔寿，斯人兮不忘。十载兮重来，泬漻兮此堂。

风撼兮寒松，霜凋兮百草。佳城兮葱葱，万古兮是保。

作者简介：刘宰（1167—1240）字平国，号漫塘病叟，镇江金坛（今属江苏）人 。绍熙元年（1190）举进士。历任州县，有能声。寻告归。理宗立，以为籍田令。迁太常丞，知宁国府，皆辞不就。端平间，时相收召誉望略尽，不能举者仅宰与崔与之二人。隐居三十年，于书无所不读。既卒，朝廷嘉其节，谥文清。宰为文淳古质直，著有《漫塘文集》三十六卷，《四库总目》又作有语录，并传于世。